Iľja Skoček

Ing. arch. Iľja Skoček (* 12. jún 1930, Brno – † 3. február 2022, Bratislava) bol slovenský architekt a urbanista, aktívny v druhej polovici 20. storočia. Spolu s Ferdinandom Končekom a Ľubomírom Titlom bol významným predstaviteľom neskorej moderny na Slovensku.

 Vzdelanie a profesionálna kariéra 
V rokoch 19481952 študoval na Fakulte architektúry a pozem­ného staviteľstva Slovenskej vysokej školy technickej v Brati­slave a v rokoch 19531956 na Akadémii výtvarných umení v Prahe.

Pôsobil v Bratislave v Stavoprojekte (19521953 a 19561968), v Združení projektových ateliérov pri ZSA (19681970), Projektovom ústave spoločenských stavieb (19701973), Štátny projektový a typizačný ústav (19731989), v Ateliéri A70 (19891992) a Ateliéri S&S (19922006) a v Alžíri, v Alžírsku (19811984).

Na viacerých projektoch spolupracoval so svojimi rovesníkmi Ferdinandom Končekom a Ľubomírom Titlom. Profesionálne pôsobil aj v Alžírsku.

V rokoch 19771982 bol členom predsedníctva Zväzu slovenských architektov.

 Projekty – Realizácie 
náhľad|Dom odborov Istropolis (1960 – 1967)
 Dom odborov Istropolis (predtým aj Dom Revolučného odborového hnutia, Dom odborov a techniky), Bratislava, Trnavské mýto 1, projekt: 19551980, realizácia: 1981. Spoluautori: Ferdinand Konček, Ľubomír Titl.
 Hotel Sorea (predtým Dom kultúrnej rekreácie), Bratislava, Kráľovské údolie 8, projekt: 1960, realizácia: 19621966. Objekt je umiestnený v pokojnom prostredí nad dunajským nábrežím. Spoluautori: Ferdinand Konček, Ľubomír Titl.
 Študentský domov Jura Hronca, Bratislava, Bernolákova 1, projekt: 1960, realizácia: 19611967. Symbolizuje prechod od tradicionality k moderne. Spoluautori: Ľudovít Jendreják, Ferdinand Konček, Ľubomír Titl, Georg Thursunov. Ocenené cenou Dušana Jurkoviča.
 Zotavovňa Máj, Liptovský Ján, projekt: 19621967, realizácia: 19681972. Pôvodne odborárska zotavovňa. Skladá sa z troch častí – ubytovacej, spoločenskej a z plavárne. Charakter architektúry odráža mohutnú výstavbu kolektívnych odborárskych zariadení sedemdesiatych rokov. Spoluautori: Ferdinand Konček, Ľubomír Titl.
 Hotel Baník (dnes, Hotel Sorea Trigan) Nové Štrbské Pleso č. 12, projekt: 19701972, realizácia: 19731975. Spoluautori: Ferdinand Konček, Ľubomír Titl.
 Urbanistický koncept mesta pre 60 000 obyvateľov vo „F“ obvode Bratislavy (Ružová dolina, Štrkovec), projekt: 1966. Spoluautori: Dušan Kedro, Ladislav Pinkalský, Tibor Gebauer, Štefan Ďurkovič, Ferdinand Milučký, Ferdinand Konček, Ľubomír Titl. Ocenené cenou Dušana Jurkoviča.
 Sídlisko Dúbravka, Bratislava, projekt : 19671968, realizácia : 19691975.

 Osobný život 
Mal šesť detí, traja synovia sú architekti.

 Použitá literatúra 
 Dulla, M., Moravčíková, H.: Architektúra Slovenska v 20. storočí. Bratislava, Slovart 2002
 Andrášiová, K.: Architekti Ferdinand Konček, Iľja Skoček, Ľubomír Titl: o živote, práci a o architektúre na Slovensku i v Čechách. 1. časť. In Projekt roč. 48 (2006), č. 3, s. 76 – 83.
 Andrášiová, K.: Architekti Ferdinand Konček, Iľja Skoček, Ľubomír Titl: o živote, práci a o architektúre na Slovensku i v Čechách. 2. časť. In Projekt roč. 48 (2006), č. 4, s. 37 – 44.

 Referencie 

 Externé odkazy 

 Iľja Skoček v Registri modernej architektúry Oddelenia architektúry Historického ústavu SAV
 Iľja Skoček: slovenský architekt a urbanista (slovensky)

Kategória:Osobnosti z Brna
Kategória:Slovenskí architekti
Kategória:Držitelia Ceny Dušana Jurkoviča
Kategória:Laureáti Ceny Emila Belluša
Kategória:Absolventi Fakulty architektúry Slovenskej technickej univerzity v Bratislave